Az Education City Stadion (arabul: استاد المدينة التعليمية) egy labdarúgó-stadion al-Rajjánban, Katarban, amelyet a 2022-es labdarúgó-világbajnokságra építettek. A stadion Katar egyetemvárosában található, innen is kapta nevét. A világbajnokság után 25 ezer főre fogják csökkenteni befogadóképességét, hogy az egyetem csapatai használják. 2020. szeptember 3-án rendezték az első mérkőzést a stadionban.